Komission asetus (EY) N:o 1099/1999, annettu 27 päivänä toukokuuta 1999, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta



Virallinen lehti nro L 133 , 28/05/1999 s. 0027 - 0027



KOMISSION ASETUS (EY) N:o 1099/1999, annettu 27 päivänä toukokuuta 1999, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimenpiteistä omenien kulutuksen ja käytön lisäämiseksi 7 päivänä toukokuuta 1990 annetun neuvoston asetuksen (ETY) N:o 1195/90(1) ja erityisesti sen 5 artiklan, ottaa huomioon toimenpiteistä sitrushedelmien kulutuksen lisäämiseksi 7 päivänä toukokuuta 1990 annetun neuvoston asetuksen (ETY) N:o 1201/90(2) ja erityisesti sen 4 artiklan, sekä katsoo, että (1) komission asetuksessa (ETY) N:o 2282/90(3), sellaisena kuin se on viimeksi muutettuna asetuksella (EY) N:o 2404/96(4), määritellään yksityiskohtaiset säännöt omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta, (2) komission asetuksessa (ETY) N:o 2282/90 säädetään, että hedelmien ja vihannesten hallintokomitean tarkastuksen jälkeen komissio laatii luettelon hakemuksista, joiden perusteella voidaan myöntää yhteisön rahoitustukea ennen niiden jättämistä seuraavan vuoden 15 päivää heinäkuuta, (3) eräiden maataloustuotteiden myynninedistämisohjelmien hallintoa koskevista yksityiskohtaisista yleissäännöistä annetussa komission asetuksessa (EY) N:o 481/1999(5) täsmennetään, että toimivaltaisten elinten on tehtävä asianomaisten osapuolten kanssa sopimukset 30 kalenteripäivän kuluessa komission päätöksen tiedoksiantamisesta, (4) sopimusten tekeminen on syytä sallia hyvissä ajoin ennen yhteisössä korjattujen omenoiden ja sitrushedelmien markkinoille saattamista, (5) tästä syystä on tarpeen muuttaa asetus (ETY) N:o 2282/90 siten, että valituista ohjelmista on laadittava luettelo jo 30 päivään kesäkuuta mennessä, ja (6) tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2282/90 6 artiklan ensimmäinen kohta seuraavasti:"Kun hedelmien ja vihannesten hallintokomitea on suorittanut tarkastuksen neuvoston asetuksen (EY) N:o 2200/96 (6) 47 artiklan mukaisesti, komissio laatii luettelon yhteisön rahoitustuen myöntämistä koskevista hyväksytyistä hakemuksista viimeistään näiden jättämistä seuraavan vuoden 30 päivänä kesäkuuta." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 1999. Komission puolesta Franz FISCHLER Komission jäsen (1) EYVL L 119, 11.5.1990, s. 53. (2) EYVL L 119, 11.5.1990, s. 65. (3) EYVL L 205, 3.8.1990, s. 8. (4) EYVL L 327, 18.12.1996, s. 27. (5) EYVL L 57, 5.3.1999, s. 8. (6) EYVL L 297, 21.11.1996, s. 1.